พระราชกฤษฎีกาควบคุมโภคภัณฑ์ พ.ศ. 2495
พระราชกฤษฎีกา
พระราชกฤษฎีกา
ควบคุมโภคภัณฑ์
พ.ศ.
๒๔๙๕
----------------

  ภูมิพลอดุลยเดช
ป.ร.

 ให้ไว้ ณ วันที่ ๒๙ มีนาคม
พ.ศ. ๒๔๙๕

 เป็นปีที่
๗ ในรัชกาลปัจจุบัน

   พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า
   โดยที่เป็นการสมควรวางระเบียบการเกี่ยวกับการจำหน่ายโภคภัณฑ์เนื่องจาก
ความจำเป็นโดยสถานการณ์เพื่อสวัสดิภาพของประชาชน
   อาศัยอำนาจตามความในมาตรา
๙๕ ของรัฐธรรมนูญแห่งราชอาณาจักรไทย 
และมาตรา ๕ แห่งพระราชบัญญัติควบคุมโภคภัณฑ์ พ.ศ. ๒๔๙๕
จึงทรงพระกรุณาโปรดเกล้า ฯ 
ให้ตราพระราชกฤษฎีกาขึ้นไว้ ดั่งต่อไปนี้
   มาตรา
๑ พระราชกฤษฎีกานี้เรียกว่า
"พระราชกฤษฎีกาควบคุมโภคภัณฑ์ 
พ.ศ. ๒๔๙๕"

 มาตรา
๒
พระราชกฤษฎีกานี้ให้ใช้บังคับเมื่อพ้นกำหนดหกสิบวันนับแต่วัน
ประกาศในราชกิจจานุเบกษาเป็นต้นไป
   มาตรา
๓
ให้ผู้ทำการจำหน่ายโภคภัณฑ์มีป้ายแสดงราคาโภคภัณฑ์ที่มีไว้สำหรับ
จำหน่ายตามลักษณะและวิธีการซึ่งบัญญัติไว้ในพระราชกฤษฎีกานี้

 มาตรา
๔ ป้ายแสดงราคาโภคภัณฑ์นั้น
ให้กระทำโดยการเขียน พิมพ์ หรือ
กระทำให้ปรากฏโดยวิธีอื่น บนแผ่นกระดาษ แผ่นไม้ แผ่นกระจก
ผนัง ผ้า หรือวัตถุอื่น และแสดง
ไว้ ณ ที่โภคภัณฑ์สำหรับจำหน่ายนั้น
หรือบริเวณใกล้เคียงกับที่ที่โภคภัณฑ์นั้นตั้ง แขวน หรือ
วางอยู่
 ป้ายแสดงราคาโภคภัณฑ์นั้น
ให้แสดงปริมาณหรือหน่วยแห่งโภคภัณฑ์นั้น ๆ 
ไว้ด้วย ราคาที่แสดงนั้นจะมีตัวเลขภาษาใดก็ได้
แต่จะต้องมีตัวเลขภาษาไทยหรือตัวเลขอาราบิค
ในลักษณะที่สามารถอ่านได้โดยง่าย
และตัวเลขแต่ละตัวจะต้องมีขนาดสูงไม่ต่ำกว่า ๒ เซนติเมตร
อยู่ด้วย
   มาตรา
๕
ราคาที่แสดงตามความในมาตราก่อนจะต้องเป็นราคาขาดตัว

 มาตรา
๖
ให้รัฐมนตรีว่าการกระทรวงมหาดไทยและรัฐมนตรีว่าการกระทรวง
เศรษฐการรักษาการตามพระราชกฤษฎีกานี้

ผู้รับสนองพระบรมราชโองการ

จอมพล ป. พิบูลสงคราม
 นายกรัฐมนตรี

[รก.๒๔๙๕/๒๓/๘พ/๒ เมษายน ๒๔๙๕]